Spoštovane kolegic in kolegi! Nadaljujemo 35. sejo državnega zbora Republike Slovenije. Ker po tem, ko so včeraj tri poslanske skupine, SDS, NSi in SNS, najavile obstrukcijo pri 10. točki dnevnega reda, nismo bili sklepčni, bomo odločitev o predlogu sklepa sprejeli ali zavrnili danes. Najprej vas opozarjam, da nekaj kolegic in kolegov manjka. To so kolegi: Battelli, Fabjan, Germič, Horvat, Kacin, Kangler, mag. Kavčič, mag. Kramberger, Malovrh in Moge. Rad bi vas opozoril, da gre za tretje glasovanje, se pravi, da imamo tudi danes na voljo tri poskuse; no, ampak upam, da bomo uspeli v prvem. Včeraj sta me dva kolega po glasovanju opozorila, da sta bila premalo pozorna, pa veste, kolikokrat sem opozoril, da glasujemo. Prosim, da najprej preverite delovanje svojih glasovalnih naprav. Včeraj sta mi dva kolega po koncu vseh glasovanj rekla, da nista prepričana, da je njuna glasovalna naprava delala, pa sem petkrat vse pozval, če lahko preverijo. Ali lahko, prosim, pogledate glasovalne naprave? Glasovali bomo o predlogu sklepa, ki ga je pripravil matični odbor, odbor za notranjo politiko. Ta sklep dajem na glasovanje. Glasujemo. 48 navzočih, 41 za in 4 proti. [[Za je glasovalo 41.]] [[Proti 4.]] Ugotavljam, da je sklep sprejet. S tem je 10. točka dnevnega reda zaključena in tako tudi seja. Pred tem ugotavljam, da bomo tretjo obravnavo predloga zakona, tako kot je bila točka dnevnega reda, opravili, ko bodo za to izpolnjeni pogoji. Seja je zaključena. Hvala lepa za sodelovanje. V ponedeljek bo državni zbor zasedal na novo.